Akihito

Akihito (明仁) (pilotutu 23 Desember 1933) yito Kaisar Japangi o-125 taa kawa-kawasa 1989 - 2019. Masa kekuasaanliyo tilanggula zaman Heisei (平成), ma'analiyo "lo'oma u dame" meyalo dame lolo'opo.

Ngohilaya'o u kawa-kawasa, Akihito hemopoluneto ngongala'a lo kasisar mowoyode wolo ra'iyati, odelo to pidatoliyo to siaran lo televisi wawu hemomilohe korban bencana. Akihito olo maa loposambewo u lole'e tomimbihu pendudukan lo Japangi to masa yilalu mayi ode nogara-nogara to Asia. Tiyo lonika wolo ra'iyati biasa tanggula ti Shoda Michiko, lolahi to adati u musi monika wolo ngongala'a bangsawan u pasi-pasi maa 2.600 lo taawunu.

To 30 April 2019, Akihito secara resmi lolahu to takhta, wawu utiye u bungaliyo lowali to delomo 200 lo taawunu sojara lo Japangi.

 Awali lo tutumulo 
Akihito pilotutuliyo to Istana Kekaisaran Tokyo. Tiyo botiya wala'a olimoliyo wawu taa mouhula lo taa lola'i wala'iyo lo Hirohito (Kaisar Showa) wawu Nagako (Permaisuri Kojun). Onggo taa bohu lotawu, tiyo lo'otapu gara'i Pangeran Tsugu (継宮, Tsugu-no-miya). Wakutu onggo kiki'o, tiyo hepopobalajari lo guru pribadi. Lapatiyo ma'o to taawunu 1940-1952 tiyo maa losiola to Gakushūin, tambati hepobalajariyaliyo lo mongowala'o bangsawan lo Japangi.. Hihihede wolo mongowala'o bangsawan mulololiyo, te Akhito diila lobalajari pongotota lo militer, odelo tahuli liyamoliyo.

To wakutu kota Tokyo dilehuwa lo Amerika bomu to hulalo Maret 1945, tiyo wolo wutatiyo yali-yali, Pangeran Masahito (bergelar Pangeran Hitachi), pilopoheyiliyo lonto Tokyo. To masa pendudukan lo Amerika lapato Popateya Dunia II, te Akihito lobalajari tata krama lo Otolopa to guru tanggula Elizabeth Gray Vining. Tiyo botiya guru ngota taa hemongajari asas-asas demokrasi ode'oliyo.Ensiklopedi Nasional Indonesia, Penerbit PT Delta Pamungkas, 2004.
Akihito lobalajari to Jurusan Ilmu Politik, Universitas Gakushuin, Tokyo. Dabo tiyo diila sambe lulus wawu diila lololimo ijasah. Odelo tiyamoliyo, tiyo olo motohilawo lo biologi lo deheto wawu hemobalajari leeto ti'otutuwa. Tiyo olo motohilawo modungohe musiki, klasik meyalo jazz, wawu motohhila moyitohu tenis wolo bridge.

 Lowali kaisar 
Te Akihito botiya wala'a ta lola'i mohula lo kaisar, wawu tiyo ta todaputari bungaliyo mololimo warisi lo takhta lonto tiyo pilotutu. 
Dabo penobatan resmiliyo (立太子礼 Rittaishi-no-rei) lowali putra mahkota (皇太子, Kōtaishi) pilohutu 10 November 1952 to Istana Kekaisaran Tokyo.
Lapato kaisar Hirohito yilate to taawunu 1989, Akihito resmi maa lowali kasisar (天皇, Tennō) o-125 lo Japangi.Varley, H. Paul. (1980). Jinnō Shōtōki, hlm. 44.
Tiyo dinobatkan lowali kaisar 12 November 1990. Masa tiyo kawa-kawasa tilanggula jamani Heisei (平成), ma'analiyo "lo'oma u dame" meyalo "u dame lolo'opo."

Hihihede wolo nogara monarki-konstitusional uwewo, didiyambango kaisar to delomo politik u hetanggulala "lambang nogara wawu buhuta wolo ra'iyati" batatasi da'a lo konstitusi wawu kaisar bo odelo representatif lo Japangi, ngope'e diyalu kawasa lo politik. Kaisar olo hanya berperan secara simbolis to delomo tililahepo seremonial uda'a, uwito olo to walungo potunu momto kabinet.

To wolota lo kegiatan le Akihito yito lohadiri pemahkotaan Elizabeth II lowali Ratu lo Britania Raya. Ngopohiya leeto tiyo olo maa lodudupa ode 37 negara wakutu onggo putra mahkota. To'u maa lowali kaisar, tiyo maa lodudupa ode 18 nogara wawu ode 47 prefektur to Japangi.

 Lodutu jabatan 
NHK  lohutu liputan to hulalo Juli 2016, Akihito ohila molahu to takhta sababu maa otutumulo, dabo pejabat senior to Badan Rumah Tangga Kekaisaran hemomahu obanari lo informasi boyito. To tanggal 8 Agustus 2016, Akihito lobisala to televisi, lojolasi tiyo maa otutumulo wawu didu boti sehati. Tombiluliyo botiya, longohi pasa tiyo ohila molahu to takhta. Taawunu 2017, pemerintah lo Japangi maa hemobahasi wololo caraliyo wawu lohutu aturangi wonu Akihito molahu to takhta wolo prosedurliyo.

To 18 Februari 2012, Kaisar Akihito iloporasilyo to bypass jantung to University of Tokyo Hospital to hiyanga 09.24 wakutu setempat. Tiyo musi mo'oporasi bypass jantung to'u lapato pilarakisa lo dokuteri pembuluh lo duhu koronerliyo ma mepito. Ngohilaya'o tiyo herawatiyaliyo, Putra Mahkota Naruhito, walaiyo la'i taa mohuhula lotowli tugasiliyo odelo mohadiri seremoni publik wawu mololimo tamu-tamu lo nogara.Artikel:"Kaisar Jepang Jalani Operasi Jantung" di detik.com

To tanggal 30 April 2019, Kaisar Akihito resmi lolahu to takhta, wawu utiye u bungaliyo yilowali to delomo 200 taawunu pulitiyo to sojara lo Japangi. Biasaliyo kaisar bohu mololimo takhta wonu kaisar mulo-mulo maa yilate. Takhta maa pilopowarisiliyo ode wala'iyo te Naruhito. Lapato lolahu to takhta, Akihito Purna-Kaisar/Kaisar Emeritus (太上天皇, Daijō Tennō).

 Referensi 

Dalala:Japangi
Dalala:Tawu